ऑस्ट्रेलिया के प्रधानमंत्री मैल्कम टर्नबुल ने गेंद से छेड़छाड़ प्रकरण को दुर्भाग्यपूर्ण बताया। उन्होंने कहा, हमें आज सुबह इस खबर का पता चला और बेहद निराशा हुई। यह सोच के बाहर की बात है कि ऑस्ट्रेलियाई क्रिकेट टीम इस तरह की धोखाधड़ी में शामिल हैं। मैंने क्रिकेट ऑस्ट्रेलिया के चेयरमैन डेविड पीवर से बात की और निराशा जाहिर की। यह गलत काम हुआ है और बैगी ग्रीन का अपमान है और क्रिकेट ऑस्ट्रेलिया को तुरंत ठोस कदम उठाना होगा।